Source: http://www.zdana.sk/--2-147-upozornenie-na-dodrziavanie-zakona-o-cestnej-premavke
Timestamp: 2018-02-22 12:17:26+00:00
Document Index: 2094952

Matched Legal Cases: ['§ 13', '§ 2', '§ 23', '§ 25', '§20', '§3', '§7']

Ždaňa | Oficiálne stránky obce | Aktuality | Upozornenie na dodržiavanie zákona o cestnej premávke
Aktuality | Upozornenie na dodržiavanie zákona o cestnej premávke
Obec Ždaňa, ako príslušný správny orgán podľa § 13 ods. 5 zákona SNR č. 369/1990 Zb. o obecnom zriadení a § 2 ods. 2 zákona SNR č. 534/2003 Z. z. o organizácii štátnej správy na úseku cestnej dopravy a pozemných komunikáciách a o zmene a doplnení niektorých zákonov, upozorňuje občanov obce, že podľa § 23 ods. 1 zákona č. 8/2009 o cestnej premávke a o zmene a doplnení niektorých zákonov, pri státí motorového vozidla na miestnej komunikácii musí zostať voľný aspoň jeden jazdný pruh široký najmenej 3 m pre každý smer jazdy a pri zastavení musí zostať aspoň jeden jazdný pruh široký najmenej 3 m pre oba smery jazdy. To znamená, že v podmienkach obce Ždaňa , vzhľadom na nedostatočnú šírku miestnych komunikácií, je státie motorových vozidiel na nich zakázané priamo zákonom o cestnej premávke. Zastavenie a státie je ďalej podľa § 25 odst. 1 písmeno s/ citovaného zákona, zakázané aj na cestnej zeleni a inej verejne prístupnej zeleni, teda aj na zelených pásoch vedľa miestnych komunikácií.
vzhľadom k tomu, že v našej obci k takémuto státiu motorových vozidiel v jazdnom pruhu miestnej komunikácie dochádza čoraz častejšie, hlavne vo večerných a nočných hodinách, upozorňujeme Vás, že ďalšie porušovanie zákona č. 8/2009 o premávke na miestnych komunikáciách, bude obec riešiť v spolupráci s Dopravným inšpektorátom Košice – okolie ako spáchanie priestupku.
Zároveň Vás upozorňujeme, že podľa §20 odst.1 zákona č. 135/1961 Zb. o pozemných komunikáciách na vozovke a krajniciach diaľnic, ciest a miestnych komunikácií nesmú sa s výnimkou dopravných značiek a dopravných zariadení umiestňovať predmety tvoriace pevnú prekážku. Preto Vás žiadame o odstránenie rôznych pevných prekážok ( napr. veľkých kameňov), ktoré ste si umiestnili pred svojím pozemkom.
veríme, že túto výzvu chápete a svojim postojom prispejete aj Vy k zvýšeniu bezpečnosti a plynulosti premávky na miestnych komunikáciách v obci, hlavne s ohľadom na bezpečnosť chodcov a cyklistov.
Aktuality z obecnej aplikácie:
zverejnené: 2018-02-22
Spoločnosť ŽPSV a.s. Čaňa prijme robotníka do výrobnej haly podvalov. Bližšie informácie pri osobnom pohovore, alebo telefonicky na č. 055/ 6 999 528.
zverejnené: 2018-02-21
spoločnosť Kosit, a.s., zabezpečuje v našej obci okrem zberu komunálneho odpadu aj vrecový zber separovaného odpadu, v súlade s platným všeobecne záväzným nariadením obce Ždaňa o nakladaní s odpadom. Spoločnosť Kosit zároveň zabezpečuje aj vybavenie domácností potrebným počtom plastových vriec modrej, zelenej a žltej farby. Po dohode so spoločnosťou Kosit Vám oznamujeme, že v prípade, že máte v domácnosti plastové vrecia poškodené, alebo Vám ich po poškodení pracovníci, zabezpečujúci separovaný zber nevrátili, je možné si tieto farebné plastové vrecia vyzdvihnúť aj na Obecnom úrade v Ždani v úradných hodinách.
Dodržiavanie VZN č. 5/2004 o chove psov
zverejnené: 2018-02-07
K často sa vyskytujúcim problémom v našej obci patrí voľný pohyb psov bez vôdzky na verejných priestranstvách, detských ihriskách, pričom tu dochádza k znečisťovaniu týchto priestranstiev.
Je potrebné, aby si držitelia psov uvedomili, že v zmysle zákona č.282/2002 Z. z., ktorým sa upravujú niektoré podmienky držania psov, za psa vždy zodpovedá držiteľ psa, alebo osoba, ktorá psa vedie, alebo nad psom vykonáva dohľad.
Touto cestou upozorňujeme držiteľov psov na to, aby si okrem hrozby uloženia sankcie za znečistenie verejného priestranstva psími výkalmi, uvedomili aj ďalšie riziká, a to hlavne z hygienického a zdravotného hľadiska.
Vodiť psa mimo chovného priestoru alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá a zabraňoval vzniku škôd na majetku, prírode a životnom prostredí, ktoré by pes mohol spôsobiť.
Podľa VZN obce Ždaňa č. 5/2004 o držaní psov v znení §3, každý pes musí mať registračnú známku a musí byť zaevidovaný v evidencii obce.
V zmysle toho istého VZN, §7 sa priestupku, okrem iného dopustí ten, kto psa vedie ak :
1.	nezabránil tomu, aby pes útočil, alebo iným spôsobom ohrozoval človeka,
2.	neohlási, že pes pohrýzol človeka,
3.	nerešpektuje zákaz vstupu so psom alebo zákaz voľného pohybu psa,
4.	Za priestupok obec uloží pokutu.
Na konanie o ukladaní pokút sa vzťahuje všeobecný predpis o správnom konaní.
Preto žiadame občanov, aby zabezpečili chov svojich psov tak, aby sa vyhli plateniu pokút, či úhrady nákladov za odchyt psa.
Profesorka s dlhoročnou praxou, bytom vo Valalikoch, Okružná ulica, ponúka doučovanie anglického jazyka žiakom základných a stredných škôl, ale aj úplným začiatočníkom. Môžete očakávať: jasné a zrozumiteľné vysvetlenie gramatiky, láskavý a trpezlivý prístup, spoľahlivosť a zodpovednosť.
Kontakt: 0908 808 733
Zvozový kalendár na rok 2018
zverejnené: 2018-01-05
Na stránke obce Ždaňa je zverejnený zvozový kalendár na rok 2018.
Prepravná služby SČK
zverejnené: 2017-10-10
Slovenský červený kríž ponúka od 1.10.2017 prepravnú službu pre :
-seniorov nad 62 rokov, osoby ŤZP a ich sprievodcov, pre rodičov s maloletými deťmi a občanov s nepriaznivým zdravotným stavom.
Službu je možné si objednať telefonicky v pracovných dňoch od 8:00 hod. do 15:00 hod. na tel. č. 0903601114, spravidla 1 deň vopred.
Službu je možné využiť v pracovných dňoch od 7:00 do 15:00 hodiny, na prepravu do zdravotníckych zariadení v okrese Košice a okolie, na prepravu do sociálnych zariadení a na prepravu do úradov a iných inštitúcií.
Cenník úhrad za poskytnutú službu je zverejnený na stránke našej obce, alebo je k nahliadnutiu na Obecnom úrade.
V sekcii Dokumenty j...
Chcete vedieť čo sa deje v Ždani? Mobilná aplikácia „Ždaňa“ zdarma do Vášho telefónu!
Chcete vedieť čo sa deje...
Oznamovanie...
Upozornenie na dodržiavanie zákona o cestnej premávke